Babelscape/SREDFM huggingface dataset:
Μουρμούρα της Αφρικής

Η Μουρμούρα της Αφρικής (Lithognathus lithognathus) (λιθόγναθος ο λιθόγναθος) είναι ένα είδος ψαριού του θαλασσινού και του υφάλμυρου νερού.Ανήκει στο γένος Λιθόγναθος, στην οικογένεια των Σπαριδών και την συναντάμε στις ακτές της Νότιας Αφρικής.
Νίκος Δημητράτος

Ο Νίκος Δημητράτος (1894-1944) ήταν σοσιαλιστής ηγέτης, από τα ιδρυτικά στελέχη του ΣΕΚΕ (Γραμματέας της Κεντρικής Επιτροπής του, την περίοδο 1918-1922) και δικηγόρος.
Ζαν ντε Λατρ ντε Τασινύ

Ο Ζαν ντε Λατρ ντε Τασινύ ("Jean Joseph Marie Gabriel de Lattre de Tassigny", 2 Φεβρουαρίου 1889 - 11 Ιανουαρίου 1952) ήταν Γάλλος στρατιωτικός, ήρωας του Β' Παγκοσμίου Πολέμου καθώς και διοικητής στον πρώτο πόλεμο της Ινδοκίνας.
Βόωψ

Ο Βόωψ ("Boops"), είναι γένος ψαριού, της οικογένειας των σπαριδών της τάξης των περκόμορφων.
Just a Little Bit of You

Το Just a Little Bit of You είναι τραγούδι του Μάικλ Τζάκσον από το άλμπουμ "Forever, Michael". Το άλμπουμ ήταν το τέταρτο άλμπουμ του Τζάκσον και κυκλοφόρησε όταν ήταν 16 ετών. Το "Just a Little Bit of You" έγινε το μεγαλύτερο solo hit σε 3 χρόνια, αφού έφθασε στη 23η θέση του Billboard Hot 100 και στη 4η θέση του Hot R&B/Hip-Hop Songs. Παραγωγός του κομματιού ήταν ο Μπράιαν Χόλλαντ.

Αλλά σήμερα, το τραγούδι επανεκτελέστηκε από την Αλόντια Κόσινγκφιαο στο βίντεο "Cosplay Queen".
Αλφρέντο Μπονάνο

Ο Αλφρέντο Μπονάνο "(ιταλικά: Alfredo Bonanno)" γεννημένος το 1937 στην Κατάνια της Σικελίας, είναι απ' τους πιο πολυγράφους σύγχρονους αναρχικούς, υπεύθυνος των εκδόσεων Anarchismo, αλλά και άλλων εκδοτικών εγχειρημάτων. Είναι ο θεωρητικός του λεγόμενου «Εξεγερσιακού αναρχισμού», ηγετικό στέλεχος της «autonomia operaia», με μεγάλη επιρροή στα επαναστατικά κινήματα της γειτονικής χώρας. Στην Ιταλία είναι πασίγνωστος τόσο για τα βιβλία και τις διαλέξεις του όσο και για την εμπλοκή του σε διάφορες υποθέσεις που απασχόλησαν τις Αρχές. 

Από το 1977 οπότε και απασχόλησε έντονα την κοινή γνώμη λόγω του δοκιμίου του «Armed Joy», όπου τασσόταν υπέρ των ενόπλων επιθέσεων εναντίον του κράτους, μέχρι και το 2003 οπότε καταδικάστηκε σε έξι χρόνια φυλάκιση για ληστεία τραπέζης, ο Μπονάνο βρισκόταν πάντα στο στόχαστρο των ιταλικών διωκτικών Αρχών, οι οποίες τον θεωρούν «ιδεολογικό μέντορα» βίαιων ενεργειών κατά κρατικών στόχων. Την 1 Οκτωβρίου 2009, ο Μπονάνο συνελήφθη κοντά στα Τρίκαλα, μετά από σύλληψη του αναρχικού Χρήστου Στρατηγόπουλου μετά από ένοπλη ληστεία τράπεζας.
Αρχόσαργος

Ο Αρχόσαργος (Archosargus) είναι γένος ψαριού, της οικογένειας των Σπαριδών της τάξης των Περκόμορφων.
Παχυμέτωπο

Το Παχυμέτωπο (Pachymetopon) είναι γένος ψαριού, της οικογένειας των Σπαριδών της τάξης των Περκόμορφων.
Μελέτης Βασιλείου

Ο Μελέτης Βασιλείου (1778-1826) ήταν οπλαρχηγός της επανάστασης του 1821 από τη Χασιά Αττικής που συνέβαλε αποφασιστικά στην οργάνωση των επιχειρήσεων των επαναστατικών δυνάμεων στην Αττική.
Διακριτά μαθηματικά

Οι [[Γράφος|γράφοι]] είναι ανάμεσα στα αντικείμενα που μελετώνται στα διακριτά μαθηματικά, λόγω των ιδιοτήτων τους, της χρησιμότητάς τους ως μοντέλα πραγματικών προβλημάτων, και της σημασίας τους στην ανάπτυξη [[αλγόριθμος|αλγορίθμων]].

Διακριτά μαθηματικά ονομάζεται η μελέτη μαθηματικών δομών που είναι θεμελιωδώς διακριτές αντί για συνεχείς. Σε αντίθεση με τους πραγματικούς αριθμούς που έχουν την ιδιότητα να "μεταβάλλονται ομαλά", τα αντικείμενα που μελετώνται στα διακριτά μαθηματικά - όπως οι ακέραιοι, οι γράφοι και οι προτάσεις της λογικής – δεν μεταβάλλονται ομαλά κατά αυτόν τον τρόπο, αλλά έχουν ξεχωριστές, διακριτές τιμές. Τα διακριτά μαθηματικά επομένως αποκλείουν θέματα των "συνεχών μαθηματικών", όπως ο απειροστικός λογισμός και η ανάλυση. Συχνά τα διακριτά αντικείμενα μπορούν να απαριθμηθούν με βάση τους ακέραιους. Τυπικότερα, τα διακριτά μαθηματικά έχουν χαρακτηριστεί ως ο κλάδος των μαθηματικών που ασχολείται με αριθμήσιμα σύνολα (σύνολα που έχουν την ίδια πληθικότητα με τα υποσύνολα των φυσικών αριθμών, συμπεριλαμβανομένων των ρητών αριθμών αλλά όχι και των πραγματικών αριθμών). Όμως, δεν υπάρχει κάποιος ακριβής και καθολικά αποδεκτός ορισμός του όρου "διακριτά μαθηματικά." Στην πράξη τα διακριτά μαθηματικά περιγράφονται λιγότερο από το τι περιέχουν και περισσότερο με βάση τι δεν περιέχουν: συνεχείς μεταβλητές και σχετικές με αυτές έννοιες.

Το σύνολο των αντικειμένων που μελετώνται στα διακριτά μαθηματικά μπορεί να είναι πεπερασμένο ή άπειρο. Συχνά χρησιμοποιείται ο όρος πεπερασμένα μαθηματικά για μέρη του πεδίου των διακριτών μαθηματικών που ασχολούνται με πεπερασμένα σύνολα, και ειδικότερα όταν αυτό έχει σχέση με εφαρμογές στο χώρο των επιχειρήσεων.

Η έρευνα στα διακριτά μαθηματικά αναπτύχθηκε πολύ γρήγορα στο δεύτερο μισό του εικοστού αιώνα, εν μέρει λόγω της ανάπτυξης των ψηφιακών υπολογιστών, οι οποίοι λειτουργούν σε διακριτά βήματα και αποθηκεύουν τα δεδομένα τους σε διακριτά bits. Οι έννοιες και ο μαθηματικός συμβολισμός των διακριτών μαθηματικών χρησιμεύουν στη μελέτη και την περιγραφή αντικειμένων και προβλημάτων διάφορων κλάδων της επιστήμης υπολογιστών, όπως οι υπολογιστικοί αλγόριθμοι, οι γλώσσες προγραμματισμού, η κρυπτογραφία, η αυτοματοποιημένη απόδειξη θεωρημάτων και η ανάπτυξη λογισμικού. Από την άλλη πλευρά, υλοποιήσεις σε υπολογιστές εφαρμόζουν τις ιδέες των διακριτών μαθηματικών σε πραγματικά προβλήματα, όπως στην επιχειρησιακή έρευνα.

Αν και τα βασικά αντικείμενα που μελετώνται στα διακριτά μαθηματικά είναι διακριτά αντικείμενα, για την απόδειξη θεωρημάτων κάποιες φορές χρησιμοποιούνται συναρτήσεις και ιδιότητες των πραγματικών ή ακόμη και των μιγαδικών αριθμών.
South Sudan Oyee!

"South Sudan Oyee!" (Ελληνικά: Νότιο Σουδάν Ζήτω!) είναι ο εθνικός ύμνος του Νότιου Σουδάν. Ο ύμνος επιλέχθηκε από την εθνική επιτροπή για τον εθνικό ύμνο του Νότιου Σουδάν του SPLM έπειτα από την έναρξη ενός διαγωνισμού το 2010, λίγους μήνες πριν διεξαχθεί το δημοψήφισμα για την ανεξαρτησία της χώρας Η επιτροπή επέλεξε μεταξύ 49 συμμετοχών για τον ύμνο του οποίου ο προσωρινός τίτλος είναι "Γη του Κους". H μουσική του "South Sudan Oyee!" γράφτηκε από φοιτητές και καθηγητές του πανεπιστημίου της Τζούμπα.
Στανισλάς-Μαρί Μαγιάρ

Ο Στανισλάς-Μαρί Μαγιάρ ("Stanislas-Marie Maillard", 11 Δεκεμβρίου 1763 - 15 Απριλίου 1794) ήταν επικεφαλής της Εθνοφρουράς της Βαστίλης. Ως εθνοφύλακας, συμμετείχε στην επίθεση εναντίον της Βαστίλης και συνόδευσε τις γυναίκες που διαδήλωσαν στις Βερσαλλίες στις 5 Οκτωβρίου 1789 ζητώντας ψωμί. Ο Μαγιάρ κατέθεσε στο δικαστήριο ως μάρτυρας για τα γεγονότα στις Βερσαλλίες.
Τζέσε Τζέιμς

Ο Τζέσε Γούντσον Τζέιμς (5 Σεπτεμβρίου 1847 - 3 Απριλίου 1882), υπήρξε θρυλικός κακοποιός, αρχηγός συμμορίας καθώς και ληστής τραπεζών και τρένων, από την πολιτεία του Μιζούρι. Υπήρξε το διασημότερο και πιο διαβόητο μέλος της συμμορίας των αδελφών Τζέιμς. Διάσημος και όταν ζούσε, αποτέλεσε θρυλική φιγούρα της Άγριας Δύσης μετά το θάνατό του.

Ο Τζέσε και ο αδερφός του Φρανκ ήταν αντάρτες (σε ηλικία 16 ετών μόλις) των Νοτίων κατά τη διάρκεια του Αμερικανικού Εμφυλίου. Είχαν κατηγορηθεί μάλιστα για θηριωδίες εναντίον στρατιωτών των Βορείων. Μετά τον πόλεμο, ως μέλη διάφορων συμμοριών, λήστεψαν τράπεζες, ταχυδρομικές άμαξες και τρένα. Η δράση της συμμορίας των αδελφών Τζέιμς κορυφώθηκε τη δεκαετία 1866 έως 1876, όταν ένα άτυχο γεγονός τούς ανάγκασε να περιορίσουν τη δράση τους. Η επιχείρηση ληστείας μιας τράπεζας στην πόλη Νόρθφιλντ της πολιτείας της Μινεσότα, είχε άσχημη κατάληξη, οδηγώντας στο θάνατο και τη σύλληψη αρκετών μελών της διαβόητης συμμορίας. Οι αδερφοί Τζέιμς επιβίωσαν, συνεχίζοντας την εγκληματική τους δράση για αρκετά ακόμα χρόνια, στρατολογώντας νέα μέλη, αντιμετωπίζοντας όμως πλέον την αυξανόμενη πίεση και αποφασιστικότητα του Νόμου. Στις 3 Απριλίου του 1882, σε ηλικία 35 ετών, ο Τζέσε Τζέιμς δολοφονήθηκε με ύπουλο τρόπο από τον Ρόμπερτ Φορντ, μέλος της συμμορίας του, ο οποίος μάλιστα ζούσε στο σπίτι του Τζέιμς και ήλπιζε να λάβει την κρατική αμοιβή για το κεφάλι του.
Μαρσέλ Σεβαλιέ

O Μαρσέλ Σεβαλιέ ("Marcel Charles Chevalier", 28 Φεβρουαρίου 1921 - 8 Οκτωβρίου 2008) ήταν ο τελευταίος δήμιος της Γαλλίας από το 1976 ως το 1981. Έφερε τον επίσημο τίτλο "Δήμιος της Γαλλικής Δημοκρατίας" και "Κύριος των Παρισίων" (Monsieur de Paris). Τα τελευταία χρόνια της ζωής του εργάστηκε ως τυπογράφος.
Δίας LI

Ο Δίας LI είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τους R. Jacobson, M. Brozovic, Μπρετ Γκλάντμαν και M. Alexandersen με το τηλεσκόπιο 5 μέτρων που βρίσκεται στο Αστεροσκοπείο του Πάλομαρ το 2010, ενώ η ανακάλυψή του ανακοινώθηκε την 1 Ιουνίου του 2011. Πήρε το μόνιμο όνομά του το Μάρτιο του 2015. Είναι ο πρώτος δορυφόρος του Δία που ανακαλύφθηκε το έτος 2010. Η αρχική προσωρινή ονομασία που του είχε δοθεί ήταν S/2010 J 1.
Φαινολοφθαλεΐνη

Φαινολοφθαλεΐνη είναι η εμπειρική ονομασία της οργανικής χημικής ένωσης που, σύμφωνα με την κατά IUPAC ονοματολογία, ονομάζεται 3,3-δι(4-υδροξυφαινυλο)-2-βενζοφουραν-1(3Η)-όνη. Η ένωση έχει αρκετές ακόμα ονομασίες όπως 2-(δι-(4-υδροξυφαινυλο)μεθυλο)βενζοικό οξύ, 3,3-δι(p-υδροξυφαινυλο)φθαλίδιο, 3,3-δι(4-υδροξυφαινυλο)-1(3H)-ισοβενζοφουρανόνη, α-(παρα-υδροξυφαινυλο)-α-(4-οξο-2,5-κυκλοεξαδιεν-1-υλιδενο)-ορθοτολουολικό οξύ, ενώ διαθέτει και πολλές εμπορικές επωνυμίες όπως Agoral, Alophen, Correctol, Doxidan, Euchessina, Phenolax, Purgophen, Evac-U-Lax, Modane, Prifinol, Fructosan κ.ά. επειδή μέχρι πρόσφατα είχε χρησιμοποιηθεί και ως φάρμακο.
Έχει μοριακό τύπο C20H14O4 και περιεκτικότητα % w/w 75,5 % C, 4,43 % H και 20,1 % Ο. Αποδίδεται συντομογραφικά ως "phph".
Η φαινολοφθαλεΐνη ανακαλύφθηκε το 1871 από τον Γερμανό χημικό Άντολφ φον Μπέγιερ (Adolf von Baeyer) και δεν υπάρχει ως φυσικό προϊόν.
Χρησιμοποιήθηκε για πρώτη φορά ως συνθετικός δείκτης αλλαγής χρώματος από το Luck το 1877 και από τότε χρησιμοποιείται ευρέως ως δείκτης για τον προσδιορισμό του pH του τελικού σημείου της ογκομέτρησης διαλυμάτων οξέων, κυρίως ασθενών, από ισχυρές βάσεις, ενώ παλαιότερα είχε χρησιμοποιηθεί και ως καθαρτικό.
Κενζαμπούρο Όε

Ο Κενζαμπούρο Όε (), Ōe Kenzaburō, γενν. 31 Ιανουαρίου 1935) είναι Ιάπωνας συγγραφέας και λογοτέχνης, ο οποίος θεωρείται ως μια από τις σημαντικότερες μορφές της σύγχρονης Ιαπωνικής λογοτεχνίας, ο δευτερος Ιάπωνας μετά τον Γιασουνάρι Καβαμπάτα, τιμημένος με το Νόμπελ Λογοτεχνίας το 1994. Το έργο του είναι επηρεασμένο από την Γαλλική και Αμερικανική λογοτεχνία, ενώ στα θέματά του ασχολείται με κοινωνικά, πολιτικά και φιλοσοφικά προβλήματα.
Αιγυπτόκαστρο

Το Αιγυπτόκαστρο ή Γυφτόκαστρο ή Κάστρο της Άρλας ή Κάστρο της Φώσταινας είναι κάστρο-πύργος που διασώζεται έως σήμερα στην Αχαΐα. Σχετίζεται με την ίδρυση δύο χωριών της Άρλας και Φώσταινας, ενώ διοικητικά σήμερα ανήκει σε άλλο χωριό, τον Φλόκα. 

Βρίσκεται χτισμένο σε κορυφή χαμηλού λόφου, στην σημερινή θέση "Ποταμιά", στα όρια της τοπικής κοινότητας Φλόκα, όπου υπάρχει ο μικρός οικισμός, Ζησιμαίικα. Δίπλα περνάει η επαρχιακή οδός προς Σαντομέρι. Θεωρείται το πιο καλοδιατηρημένο μεσαιωνικό κάστρο της Αχαΐας. Διασώζονται τα τείχη του καθώς και ερείπια κτιρίων και δεξαμενών στο εσωτερικό του χώρο.

Κατασκευάστηκε το 13ο αιώνα, πιθανότατα από τον Γκυ ντε Λα Τρεμουάιγ ή κάποιον από τους Αλλεμάνους. Αναφέρεται σαν Κάστρο της Άρλας, επειδή η Άρλα είναι το κοντινότερο, ίσως και παλαιότερο, χωριό, αλλά σχετίζεται και με την ίδρυση της Φώσταινας. Σύμφωνα με την παράδοση το χτίσιμο του κάστρου ήταν η αιτία να χτιστεί και η Φώσταινα . Το κάστρο αναφέρεται το 1394 ότι ανήκε στους βαρόνους και το 1469 κατεστραμμένο, αναφέρεται και σε απογραφή κάστρων του 1471 και 1467. 

Άλλοι ερευνητές ισχυρίζονται ότι ήταν τρία τα κάστρα: της Άρλας, της Φώσταινας και το Αιγυπτόκαστρο, χωρίς κάποια μαρτυρία ή ίχνος κτίσματος, και χωρίς να τεκμηριώνεται από κάπου αυτό.
Γκυστάβ Φονταίν

Ο Γκυστάβ Φονταίν (Gustave Fontaine, Έτερμπεεκ 1877 – Βρυξέλλες 1952) ήταν Βέλγος γλύπτης. Ξεκίνησε την καλλιτεχνική του σταδιοδρομία παρακολουθώντας μαθήματα αρχικά στην Ακαδημία του Σαιν-Ζος-ταν-Νοόντ (γαλλικά: Saint-Josse-ten-Noode) στα ανατολικά περίχωρα των Βρυξελλών και στη συνέχεια στην Ακαδημία Καλών Τεχνών των Βρυξελλών κοντά στον Julien Dillens (1849 – 1904). 

Ο Φονταίν εξέθεσε τα πρώτα έργα του κατά τη διάρκεια του Α΄ Παγκόσμιου Πολέμου. Από το 1919 ως το 1925 έζησε και εργάστηκε στο Παρίσι. Το 1921 συμμετείχε για πρώτη φορά στο Φθινοπωρινό Σαλόν του Παρισιού. Αν και ήταν καθιερωμένος ως έξοχος πορτρετίστας, επέδειξε ιδιαίτερο καλλιτεχνικό ενδιαφέρον και για το γυναικείο σώμα. 

Ένα από τα πιο αντιπροσωπευτικά σε κλασική μορφή γλυπτά του είναι «Το Φθινόπωρο» (L’ Automne, περ. 1950), που βρίσκεται στο Πάρκο της Πεντηκονταετίας (Parc du Cinquantenaire) των Βρυξελλών.
Τζούμπα

H Τζούμπα (αγγλικά: "Juba", ) είναι η πρωτεύουσα του νεοσύστατου Νότιου Σουδάν. Βρίσκεται δίπλα στον ποταμό Λευκό Νείλο. Επιπλέον, είναι η πρωτεύουσα πόλη της Κεντρικής Εκουατόρια, της μικρότερης από τις δέκα πολιτείες του Νότιου Σουδάν.
Αγία Κυριακή η Μεγαλομάρτυς

Η Αγία Κυριακή η Μεγαλομάρτυς ήταν Μικρασιάτισσα αγία, που έζησε κατά τον 3ο αιώνα μ.Χ. στη Νικομήδεια της Μικράς Ασίας.
Δίας LII

Ο Δίας LII είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Κριστιάν Βεϊγέ, με το τηλεσκόπιο 3,5 μέτρων, ονόματι Τηλεσκόπιο Γαλλίας-Καναδά-Χαβάης το 2010, ενώ η ανακάλυψή του ανακοινώθηκε την 1 Ιουνίου του 2011. Είναι ο δεύτερος δορυφόρος του Δία που ανακαλύφθηκε το έτος 2010. Πήρε το μόνιμο όνομά του το Μάρτιο του 2015. Είναι ο μικρότερος δορυφόρος του Ηλιακού συστήματος που έχει ανακαλυφθεί ως τώρα από τη Γη. Η αρχική προσωρινή ονομασία που του είχε δοθεί ήταν S/2010 J 2.
Πέτρος Νικολόπουλος

Ο Πέτρος Νικολόπουλος του Ευαγγέλου (1898-1986) ήταν Έλληνας αντιστράτηγος και πολιτικός. Υπήρξε απόφοιτος της Ανωτέρας Σχολής Πολέμου, της αντίστοιχης Σχολής της Γαλλίας και επίτιμος Αρχηγός ΓΕΣ.
Μια Ατιμασμένη Γυναίκα

Μια Ατιμασμένη Γυναίκα (αγγλ. "Dishonored Lady") είναι μελοδραματική ταινία του αμερικάνικου κινηματογράφου του 1947 με πρωταγωνίστρια την Χέντι Λαμάρ.
Σαρλ Βαν ντερ Στάπεν

right|thumb|200px|Η μυστηριώδης Σφίγγα
thumb|right|200px|Μνημείο του Βέλγου ζωγράφου Άλφρεντ Βερβέε. Έργο του Σαρλ Βαν ντερ Στάπεν, Βρυξέλλες 2011.

Ο Σαρλ Βαν ντερ Στάπεν (Charles Van der Stappen, Σαιν-Ζος-ταν-Νοόντ 19 Δεκεμβρίου 1843 – Βρυξέλλες 1910) ήταν Βέλγος γλύπτης. Σπούδασε στην Ακαδημία Καλών Τεχνών των Βρυξελλών (1859 – 1868) και γύρω στο 1860 έκανε τη γνωριμία με το γλύπτη Κονσταντέν Μενιέ (1831 – 1905) και το συγγραφέα και τεχνοκριτικό Καμίγ Λεμονιέ (1844 – 1913), οι οποίοι επηρέασαν σημαντικά την καλλιτεχνική του πορεία.
Μάικλ Κίτον

Ο Μάικλ Τζον Ντάγκλας ("Michael John Douglas", 5 Σεπτεμβρίου 1951), γνωστός με το καλλιτεχνικό ψευδώνυμο Μάικλ Κίτον, είναι Αμερικανός ηθοποιός.
Σάλβα Κιίρ Μαγιαρντίτ

Ο Σάλβα Κιίρ Μαγιαρντίτ (Salva Kiir Mayardit, 1951-) είναι ο πρώτος Πρόεδρος της ανεξάρτητης Δημοκρατίας του Νότιου Σουδάν.
Γρηγόριος Ευθυμίου

Ο Γρηγόριος Ευθυμίου ήταν Έλληνας Μακεδονομάχος, οπλαρχηγός από το Ροδολίβος Σερρών.
Γκέτο της Βενετίας

Το Γκέτο της Βενετίας δημιουργήθηκε τον 16ο αιώνα σε μια περιοχή της Βενετίας, το Καναρέτζιο και εκεί ήταν υποχρεωμένοι να κατοικούν οι Εβραίοι της πόλης. Σήμερα στην περιοχή αυτή έχει την έδρα της η εβραϊκή κοινότητα της Βενετίας.
Ζυλ-Ανρί Ντεφουρνό

Ο Ζυλ-Ανρί Ντεφουρνό (Jules-Henri Desfourneaux, Μπαρ-Λε-Ντικ, 17 Δεκεμβρίου 1877, – 1η Οκτωβρίου 1951) ήταν ο τελευταίος Γάλλος δήμιος, ο οποίος έκανε εκτέλεση ενώπιον κοινού. Καταγόταν από μακρά οικογένεια δημίων με το επώνυμο Ντεφουρνό, που ανάγεται σε εκατοντάδες χρόνια πριν. Όπως και σε όλους τους δημίους μετά το 1792 η μέθοδος εκτέλεσης των θανατοποινιτών ήταν ο αποκεφαλισμός με την γκιλοτίνα.
10η χιλιετία π.Χ.

11η χιλιετία π.Χ. | 10η χιλιετία π.Χ. | 9η χιλιετία π.Χ.
Η 10η χιλιετία π.Χ. διήρκεσε τα έτη 10000 έως 9001 π.Χ. Σηματοδοτεί την αρχή της Μεσολιθικής και της Επιπαλαιολιθικής περιόδου, η οποία είναι το πρώτο μέρος της εποχής του Ολόκαινου. Η γεωργία, βασισμένη στην καλλιέργεια πρωτόγονων μορφών κριθαριού και ρυζιού, εμφανίστηκε στη Νοτιοδυτική Ασία. Αν και η γεωργία αναπτύχθηκε στη Γόνιμη Ημισέληνο, δεν θα εφαρμοζόταν ευρέως για άλλα 2.000 χρόνια.

Ο παγκόσμιος πληθυσμός αυτή τη στιγμή ήταν περισσότερο ή λιγότερο σταθερός στο μεσολιθικό επίπεδο που επιτεύχθηκε κατά το τελευταίο παγετωνικό μέγιστο. Ο πληθυσμός υπολογίζεται σε περίπου πέντε εκατομμύρια, οι περισσότεροι από τους οποίους ήταν κοινότητες κυνηγών-συλλεκτών διασκορπισμένες σε όλες τις ηπείρους εκτός από την Ανταρκτική και τη Νέα Ζηλανδία. Ο παγετώνας του Βουρμ στις Άλπεις έλιωσε και η αρχίζει η μεσοπαγετωνική περίοδος, η οποία διαρκεί μέχρι σήμερα.
Μάρκος Φ. Δραγούμης

Ο Μάρκος Φ. Δραγούμης (1934) είναι Έλληνας μουσικολόγος και βυζαντινολόγος.
Ζωρζ Μιν

thumb|Ζωρζ Μιν: "Η Κρήνη των γονατισμένων" (1898), Βρυξέλλες 2011.

Ο Ζωρζ Μιν (πλήρες όνομα Georgius Joannes Leonardus Minne, Γάνδη 1866 – Λάτεμ-Σαιντ-Μάρτενς, Φλάνδρα, 1941) ήταν Βέλγος γλύπτης και σχεδιαστής. Άρχισε την καλλιτεχνική του εκπαίδευση σε νεαρή ηλικία, το 1879, στο τμήμα αρχιτεκτονικής στη Βασιλική Ακαδημία Καλών Τεχνών της Γάνδης. Η φιλία του με τους Βέλγους συμβολιστές ποιητές Εμίλ Βεράρεν, Μωρίς Μαίτερλινκ και Ζωρζ Ρόντενμπαχ τον παρακίνησε να ενταχθεί στους κύκλους του κινήματος των Συμβολιστών. Προσανατολισμένος προς την τέχνη της γλυπτικής, φιλοτέχνησε τα πρώτα έργα του στην ηλικία των είκοσι ετών.

Το 1890 γνωρίζεται με τον Ωγκύστ Ροντέν (Auguste Rodin, 1840 – 1917), ο οποίος τον ενθαρρύνει να συνεχίσει την καλλιτεχνική του πορεία στο χώρο της γλυπτικής. Μαθήτευσε κοντά στον Σαρλ Βαν ντερ Στάπεν (Charles Van der Stappen, 1843 – 1910) στην Ακαδημία Καλών Τεχνών των Βρυξελλών (1895 – 96). Τα γλυπτά του μαρτυρούν την επίδραση αρχικά του Ροντέν («Ο Χριστός στο σταυρό», 1885) και αργότερα των πριμιτίφ καλλιτεχνών («Οι τρεις άγιες γυναίκες στον τάφο», ξύλο, 1886). 

Το θέμα του «Γονατισμένου Έφηβου» (Adolescent agenouillé) εμφανίζεται για πρώτη φορά στο έργο του το 1897 και έκτοτε επαναλαμβάνεται πέντε φορές. Το 1898 δημιούργησε το γλυπτό του «Κρήνη των γονατισμένων» (Fontaine des Agenouillés), που θεωρείται το αριστούργημά του και βρίσκεται στην πίσω αυλή της Βουλής (Palais de la Nation) στις Βρυξέλλες. Απεικονίζονται πέντε γυμνοί έφηβοι, γονατιστοί πάνω σε μια λίθινη δεξαμενή, με τα χέρια σταυρωμένα και τα κεφάλια σκυμμένα, σε μια στάση εσώτερης μετάνοιας, και συμβολίζει την αιώνια καταδίκη της ψυχής. Η γλυπτική αυτή σύνθεση του Ζωρζ Μιν είχε τοποθετηθεί αρχικά μπροστά στην είσοδο της Βουλής των Βρυξελλών, πλην όμως το έργο με τη γυμνότητα των μορφών υπήρξε αντικείμενο σφοδρής κριτικής, με αποτέλεσμα να μετακινηθεί στη σημερινή του θέση στην πίσω αυλή του Κοινοβουλίου.

Το 1899, ο Μιν φιλοτέχνησε το μνημείο του Ρόντενμπαχ στη Γάνδη. Εικονογράφησε επίσης έργα του Βεράρεν και του Μαίτερλινκ. Στο έργο του, ο Ζωρζ Μιν ενσωματώνει με τον τρόπο καταιγιστικό την πεσιμιστική ατμόσφαιρα του τέλους του 19ου αιώνα. Χρημάτισε μέλος πολυάριθμων καλλιτεχνικών ομάδων – “Όμιλος των Είκοσι”, “Όμιλος της Ελεύθερης Αισθητικής” – και δίδαξε σχέδιο στην Ακαδημία Καλών Τεχνών της Γάνδης στα 1912 – 1914 και 1918 – 1919. Εκπροσωπείται με έργα του στα Μουσεία Καλών Τεχνών των Βρυξελλών και της Γάνδης («Ο Δεόμενος», μπρούντζος, 1901) και σε πολλά μουσεία της Γερμανίας.
Νίκος Τσουμάνης

Ο Νίκος Τσουμάνης είναι Έλληνας ποδοσφαιριστής, γεννημένος στις 8 Ιουνίου 1990. Αγωνίζεται ως αμυντικός στην ομάδα του Απόλλωνα Πόντου.
Αστράς Ηλείας

Ο Αστράς είναι μικρό χωριό του Νομού Ηλείας και σύμφωνα με το Πρόγραμμα Καλλικράτης από 1/1/2011 ανήκει στο Δήμο Αρχαίας Ολυμπίας. Την περίοδο 1997-2010, βάσει του Σχεδίου Καποδίστριας, ανήκε στον πρώην Δήμο Λαμπείας ως έδρα του δημοτικού διαμερίσματος της πρώην κοινότητας Αστρά. Εγγύς του χωριού και σε χαμηλότερο υψόμετρο βρίσκεται ο οικισμός Καλύβια Αστρά.

Από τον Αστρά οδηγεί ορεινός δασικός δρόμος, με εκπληκτική θέα στην περιοχή, προς το ιστορικό κεφαλοχώρι της Ηλείας και έδρα του ομώνυμου Δήμου Λαμπείας τη Λάμπεια (ή Λαμπεία ή Δίβρη).
Μανώλης Μπέρτος

Ο Μανώλης Μπέρτος (Ξάνθη, 13 Μαΐου 1989) είναι Έλληνας επαγγελματίας ποδοσφαιριστής, που αγωνίζεται ως ακραίος αμυντικός στην ΑΕΛ.
Ολιβιέ Στρεμπέλ

Ο Ολιβιέ Στρεμπέλ ("Olivier Strebelle", 20 Ιανουαρίου 1927 - 29 Ιουλίου 2017) ήταν Βέλγος γλύπτης.

Γεννήθηκε στις Βρυξέλλες στις 20 Ιανουαρίου 1927. Σπούδασε κεραμική και γλυπτική στην «Λα Καμπρ» (La Cambre) στα 1943 – 1946. Το 1949 ίδρυσε, μαζί με τους Πιερ Αλεσίνσκυ, Κριστιάν Ντοτρεμόν, Ράινχουντ και Μισέλ Ολύφ, τα «Εργαστήρια του Μαραί» (Les Ateliers du Marais), που απoτέλεσαν κέντρο έκφρασης του εξπρεσιονιστικού κινήματος «Κόμπρα» (COBRA) στο Βέλγιο. 

thumb|left|300px|Ολιβιέ Στρεμπέλ: "Τρεις είναι πολλοί" (1968), Βρυξέλλες 2011.
Έργα του Στρεμπέλ βρίσκονται σε πολλές χώρες του κόσμου. Ένα από τα πιο σημαντικά γλυπτά του είναι το τιτλοφορούμενο «Τρεις είναι πολλοί» (Trois c’est la foule), φιλοτεχνημένο το 1968 και το οποίο βρίσκεται στο Πάρκο της Εκατονταετηρίδας στις Βρυξέλλες, δίπλα στο Βασιλικό Ινστιτούτο Καλλιτεχνικής Κληρονομιάς (IRPA). Η γλυπτική αυτή σε μπρούντζο σύνθεση απεικονίζει δυο γυναικείες μορφές σε φόρμες παράξενες, τεμαχισμένες και ακανόνιστες.

Άλλα αφηρημένης σύλληψης έργα του, τοποθετημένα σε δημόσιους χώρους της βελγικής πρωτεύουσας, είναι «Ο Φοίνιξ 44» (Le Phenix 44, 1994, Avenue Louise) και «Ανοικτές αγκαλιές» (Bras ouverts, 1999, Avenue Winston Churchill). To έργο του «Η Απαγωγή της Ευρώπης» (L’Enlèvement d’Europe) στην Πλατεία Ευρώπης της Μόσχας (Σεπτέμβριος 2000), είναι δωρεά του Βελγίου προς την πόλη της Μόσχας. 

Το 1958, ο Στρεμπέλ κέρδισε το Βραβείο της Ρώμης (Prix de Rome) και την ίδια χρονιά εγκαταλείπει οριστικά την ενασχόλησή του με την κεραμική και αφιερώνεται ολοκληρωτικά στη γλυπτική. Από το 1953 διανύει μια έντονη ακαδημαϊκή πορεία: διδάσκει στην Ακαδημία Καλών Τεχνών της Αμβέρσας, στο Πανεπιστήμιο της Βρετανικής Κολομβίας στο Βανκούβερ του Καναδά, στα Πανεπιστήμια της Αϊόβα, του Κολοράντο, της Ατλάντα και της Φιλαδέλφειας στις Ηνωμένες Πολιτείες της Αμερικής.

Πέθανε στις 29 Ιουλίου 2017.
Ρούπερτ Μέρντοχ

Ο Κιθ Ρούπερτ Μέρντοχ, (αγγλικά: "Keith Rupert Murdoch", 11 Μαρτίου 1931), είναι Αυστραλοαμερικανός μεγιστάνας των ΜΜΕ, ιδιοκτήτης της Fox Corporation, πρόεδρος και διευθύνων σύμβουλος της News Corp., καθώς και ιδιοκτήτης εκατοντάδων εκδοτικών εταιρειών και εφημερίδων. 

Ο Μέρντοχ έχει στην ιδιοκτησία του μια πραγματική αυτοκρατορία παγκοσμίως, που συμπεριλαμβάνει πολυάριθμους ιστοτόπους - IGN Entertainment, AskMen, Rotten Tomatoes -, μεγάλο αριθμό εφημερίδων, όπως η "New York Post" στις Ηνωμένες Πολιτείες και οι "The Times" στο Ηνωμένο Βασίλειο. Επίσης δραστηριοποιείται στο χώρο της τηλεόρασης, κατέχοντας ανάμεσα σε άλλα το δίκτυο "Fox News".

Ο Μέρντοχ συμπεριλήφθη τρεις φορές στην ετήσια λίστα του περιοδικού Time με τα 100 πρόσωπα που ασκούν τη μεγαλύτερη επιρροή παγκοσμίως. Εκτιμήθηκε ως ο 13ος ισχυρότερος άνθρωπος στον κόσμο σύμφωνα με το περιοδικό Forbes για το έτος 2010. 

Κατέχοντας ένα δίκτυο επιχειρήσεων, θεωρείται ο 83ος πλουσιότερος άνθρωπος του πλανήτη, σύμφωνα με το περιοδικό Forbes, με εκτιμώμενη περιουσία του για το 2021, να ανέρχεται στα 22 δισεκατομμύρια δολάρια.
Κεντρική Εκουατόρια

<br>

Η Κεντρική Εκουατόρια (αραβικά: الاستوائية الوسطى "«al-Istiwāʾiyya al-Wusṭā»", αγγλικά: Central Equatoria) είναι μία από τις δέκα πολιτείες του Νότιου Σουδάν. Η έκτασή της είναι μόνο 22.956 τετρ. χλμ., κάνοντάς τη την μικρότερη πολιτεία του κράτους. Παλιότερα είχε την ονομασία "Μπαχρ αλ Τζαμπάλ"(Bahr al Jabal), που στα αραβικά σημαίνει "Το ποτάμι των βουνών", διότι ο Λευκός Νείλος διαπερνά ολόκληρη τη χώρα. Μετονομάστηκε σε "Κεντρική Εκουατόρια" την 1 Απριλίου του 2005 υπό την κυβέρνηση του Νότιου Σουδάν. Πρωτεύουσά της είναι η Τζούμπα, η οποία είναι ταυτόχρονα και η πρωτεύουσα της χώρας.
Μαντάμ Ρολάν

H Μαρί-Ζαν Ρολάν (Marie-Jeanne Roland), γνωστότερη απλώς ως Μαντάμ Ρολάν και γεννημένη ως Μαρί-Ζαν Φλιπόν (Marie-Jeanne Phlipon, 17 Μαρτίου 1754 – 8 Νοεμβρίου 1793), ήταν Γαλλίδα επαναστάτρια και σημαντικό μέλος της πολιτικής ομάδας των Γιρονδίνων. Ήταν σύζυγος του επαναστάτη Ρολάν ντε λα Πλατιέρ. Έπεσε σε δυσμένεια κατά την περίοδο της Τρομοκρατίας και πέθανε στη λαιμητόμο.
Εσπερινό Γυμνάσιο Αργοστολίου

thumb|250px|Η είσοδος του πρώην γραφείου του Εσπερινού Γυμνασίου Αργοστολίου (1ος όροφος). Διατηρείται ακόμη η πινακίδα του Κοργιαλένειου Γυμνασίου Θηλέων. Το κτίριο κρίθηκε ακατάλληλο το 2014. Το Εσπερινό Γυμνάσιο Αργοστολίου ιδρύθηκε το 2004 και αποτελεί το μοναδικό σχολείο εσπερινής εκπαίδευσης στο Νομό Κεφαλληνίας. Από το σχολικό έτος 2005-2006 άρχισαν να λειτουργούν και οι Λυκειακές Τάξεις, και από το σχ. έτος 2008-2009 λειτουργούν πλέον όλες οι τάξεις Εσπερινού Γυμνασίου και Λυκείου. Οι μαθητές προσέρχονται στο σχολείο από όλες τις περιοχές της Κεφαλονιάς, με σημαντικό ποσοστό μαθητών από το Ληξούρι. Αρχικά το σχολείο στεγάστηκε στο κτίριο του 2ου Γενικού Λυκείου Αργοστολίου στην οδό Χαροκόπου. Το 2008 το κτίριο κρίθηκε κατεδαφιστέο λόγω σεισμικής ανεπάρκειας, οπότε το Εσπερινό Γυμνάσιο μεταστεγάστηκε στο σχολικό συγκρότημα 2ου – 3ου Γυμνασίου & Ι.Ε.Κ. Αργοστολίου (πρώην «Κοργιαλένειον Γυμνάσιον Θηλέων») στην οδό Μαζαράκη 2. Μετά τους σεισμούς του 2014 το κτίριο της οδού Μαζαράκη κρίθηκε ακατάλληλο, το σχολείο αλλάζει και πάλι στέγη και πλέον λειτουργεί στο λυόμενο κτιριακό συγκρότημα του 3ου Γυμνασίου στην οδό Χαροκόπου, στο ίδιο οικόπεδο με την αρχική του τοποθεσία.
Μέγαρο Στόκλετ

Το Μέγαρο Στόκλετ (γαλλικά: Palais Stoclet, φλαμανδικά: Stocletpaleis) βρίσκεται στο δήμο Βολουβέ-Σαιν-Πιερ (Woluwe-Saint-Pierre) στις Βρυξέλλες, Avenue de Tervueren και αποτελεί ένα από τα πιο σημαντικά αρχιτεκτονήματα του βιενέζικου κινήματος της «Απόσχισης» ή «Σετσεσιονισμού» (Wiener Sezession) στην Ευρώπη, που ήταν επηρεασμένο, αλλά και με προωθημένες διαφοροποιήσεις, από το ευρωπαϊκό Αρ Νουβό. 

Το Μέγαρο Στόκλετ σχεδιάστηκε από τον Αυστριακό αρχιτέκτονα Γιόζεφ Χόφμαν (Josef Hoffmann, 1870 – 1956), ως ιδιωτική κατοικία του εκατομμυριούχου τραπεζίτη Αντόλφ Στόκλετ (Adolphe Stoclet). Οικοδομήθηκε μεταξύ των ετών 1905 και 1911 από το «Βιενέζικο Εργαστήριο» (Wiener Werkstätte), το οποίο διαμόρφωσε το εσωτερικό του κτιρίου σε απόλυτη αρμονία με το αρχιτεκτονικό ύφος της όλης κατασκευής. 

Τέσσερις πελώριες γλυπτές μορφές γιγάντων από μπρούντζο, χαρακτηριστικό δείγμα γλυπτικής Αρ Ντεκό, έργο του γλύπτη Φραντς Μέτσνερ (Franz Metzner, 1870 - 1919), διακοσμούν τον πανύψηλο πύργο του κτιρίου. Η τραπεζαρία στο εσωτερικό διακοσμείται από μια εκπληκτική ζωφόρο 14 μέτρων, που τιτλοφορείται "«Το Δέντρο της Ζωής»" ("L'Arbre de Vie"), τρίπτυχο έργο του διάσημου Αυστριακού ζωγράφου Γκούσταφ Κλιμτ (Gustav Klimt, 1862 - 1918).
Ντραγκολιούμπ Οϊντάνιτς

Ο Ντραγκολιούμπ Οϊντάνιτς (σέρβ: "Драгољуб Ојданић") είναι Σέρβος απόστρατος Στρατηγός, πρώην αρχηγός του Γιουγκοσλαβικού Γενικού Επιτελείου την περίοδο 1998-2000, στενός συνεργάτης του Γιουγκοσλάβου Προέδρου Σλόμπονταν Μιλόσεβιτς.
Σαρλ Ανρί Σανσόν

Ο Σαρλ Ανρί Σανσόν ("Charles-Henri Sanson", 15 Φεβρουαρίου 1739 - 4 Ιουλίου 1806) ήταν ο βασιλικός δήμιος της Γαλλίας στην αυλή του Βασιλιά Λουδοβίκου ΙΣΤ΄ και Δήμιος της Πρώτης Γαλλικής Δημοκρατίας. Εκτέλεσε την θανατική ποινή στο Παρίσι επί 40 και πλέον χρόνια, ενώ από το χέρι του θανατώθηκαν γύρω στα 3.000 άτομα, συμπεριλαμβανομένου και του ίδιου του Βασιλιά.
Χάντερ Πάρις

O Χάντερ Πάρις (αγγλικά: "Hunter Parrish Tharp", 13 Μαΐου 1987) είναι Αμερικανός ηθοποιός και τραγουδιστής, γνωστός για το ρόλο του ως Σάιλας Μπότγουϊν στην τηλεοπτική σειρά "Weeds" του καναλιού Showtime.
Μαρσέλο Λέιτε Περέιρα

Ο Μαρσέλο Λέιτε Περέιρα είναι Βραζιλιάνος ποδοσφαιριστής, γεννημένος στις 22 Ιουνίου 1987, που αγωνίζεται στη ΦΚ Πούνε Σίτι.
Crazy, Stupid, Love

Crazy, Stupid, Love. (ελληνικά: Τρελή, Χαζή, Αγάπη.) είναι αμερικανική κωμωδία παραγωγής 2011, σε σκηνοθεσία των Γκλεν Φικάρα και Τζον Ρέκουα και σε σενάριο του Νταν Φόγκελμαν. Πρωταγωνιστούν οι Στιβ Καρέλ, Τζούλιαν Μουρ, Ράιαν Γκόσλινγκ, Έμμα Στόουν, Άναλι Τίπτον, Τζουλιάνα Γκιλ, Μαρίζα Τομέι και Κέβιν Μπέικον.

Η ταινία κυκλοφόρησε στους κινηματογράφους στις 29 Ιουλίου 2011 στις ΗΠΑ και στις 15 Σεπτεμβρίου 2011 στην Ελλάδα.
The Amazing Spider-Man

Το The Amazing Spider-Man είναι μια σειρά αμερικανικών βιβλίων κόμικ που δημοσιεύονται από τη Marvel Comics, όπου εμφανίζεται ο φανταστικός υπερήρωας Spider-Man ως ο κύριος πρωταγωνιστής. Τοποθετημένο στην κύρια συνέχεια του franchise, ξεκίνησε να εκδίδεται το 1963 ως μηνιαία έκδοση και εκδιδόταν συνεχώς, με μια σύντομη διακοπή το 1995, μέχρι την επανεκκίνησή του με νέα αριθμητική σειρά το 1999. Το 2003 επανήλθε στην αριθμητική σειρά του πρώτου τόμου. Ο τίτλος έχει περιστασιακά δημοσιευτεί ανά δύο εβδομάδες και δημοσιευόταν τρεις φορές τον μήνα από το 2008 έως το 2010.

Μετά την επανεκκίνηση της DC Comics των "Action Comics" και "Detective Comics" με νέα No. 1 τεύχη το 2011, ήταν το υψηλότερα αριθμημένο αμερικανικό κόμικ σε κυκλοφορία μέχρι την ακύρωσή του. Ο τίτλος τελείωσε την 50 χρόνων πορεία του ως συνεχώς εκδιδόμενο κόμικ με το ορόσημο τεύχος #700 τον Δεκέμβριο του 2012. Αντικαταστάθηκε από το "The Superior Spider-Man" ως μέρος της Marvel NOW! επανεκκίνησης των σειρών κόμικ της Marvel.

Ο τίτλος επανεκκινήθηκε τον Απρίλιο του 2014, ξεκινώντας από την αρχή με τεύχος No. 1, μετά την ιστορία "Goblin Nation" που δημοσιεύτηκε στα "The Superior Spider-Man" και "Superior Spider-Man Team-Up". Στα τέλη του 2015, το "The Amazing Spider-Man" επανεκκινήθηκε ξανά με νέο τόμο με το τεύχος No. 1 να ακολουθεί το συμβάν του 2015 "Secret Wars". Η σειρά επανεκκινήθηκε ξανά το 2018.
Μονώνυμο

Μονώνυμο ονομάζεται η Ακέραια, αλγεβρική παράσταση, στην οποία μεταξύ του αριθμητικού παράγοντα και των μεταβλητών σημειώνεται μόνο η πράξη του πολλαπλασιασμού. Αντιπαραβάλλεται με το πολυώνυμο, το οποίο είναι άθροισμα μη όμοιων μονωνύμων.

Για παράδειγμα οι παραστάσεις -5, 3χ, 2/3χ2ψ, -5(-3)χ3ψ22/3, (2+ formula_1)αβω2 είναι μονώνυμα. Δεν είναι μονώνυμα οι παραστάσεις 2+χ, 1/χ2=χ−2, ( 3-α)χψ5.

Αν σε ένα μονώνυμο υπάρχουν περισσότερες από μία σταθερές τότε μπορούν να αντικατασταθούν με το γινόμενό τους. Η μοναδική σταθερά που προκύπτει λέγεται συντελεστής του μονωνύμου. Το υπόλοιπο τμήμα λέγεται κύριο μέρος του μονωνύμου. Στα παραπάνω παραδείγματα: 

Ένα μονώνυμο που έχει μια σταθερά και κάθε μεταβλητή του εμφανίζεται μια φορά, έχει την ανηγμένη του μορφή. Συνήθως στην ανηγμένη μορφή γράφουμε πρώτα τον συντελεστή και στη συνέχεια τις μεταβλητές με την αλφαβητική τους σειρά. Δύο μονώνυμα που στην ανηγμένη μορφή τους έχουν το ίδιο κύριο μέρος ( τις ίδιες μεταβλητές με τους ίδιους εκθέτες καθεμιά ), λέγονται όμοια. Βαθμός του μονωνύμου ως προς μια μεταβλητή είναι ο εκθέτης της μεταβλητής αυτής στην ανηγμένη του μορφή. Βαθμός του μονωνύμου είναι το άθροισμα των βαθμών όλων των μεταβλητών του. Επειδή α0 =1, για μη μηδενικό αριθμό α, υποθέτουμε ότι κάθε μονώνυμο είναι μηδενικού βαθμού ως προς κάθε μεταβλητή που δεν υπάρχει στο μονώνυμο.
Γκασπάρ-Γκυστάβ ντε Κοριόλις

Ο Γκασπάρ-Γκυστάβ ντε Κοριόλις (γαλλικά Gaspard-Gustave de Coriolis, 21 Μαΐου 1792 – 19 Σεπτεμβρίου 1843) ήταν Γάλλος φυσικός, μαθηματικός και μηχανικός. Είναι κυρίως γνωστός από την ανακάλυψη της δύναμης που εμφανίζεται σε στρεφόμενα συστήματα σωμάτων, η οποία έλαβε το όνομά του (δύναμη Coriolis) και είναι ιδιαίτερης σημασίας για τη μετεωρολογία, τη βαλλιστική και την ωκεανογραφία.
Εκμελεντίν Ισάνογλου

<br>

Ο Εκμελεντίν Ισάνογλου (1943 Κάιρο) ήταν γενικός γραμματέας του Οργανισμού Ισλαμικής Διάσκεψης από το 2004 έως το 2014.
Chevrolet Traverse

Το Chevrolet Traverse είναι μεγάλων διαστάσεων crossover SUV αυτοκίνητο, που παράγεται από την αμερικανική αυτοκινητοβιομηχανία Chevrolet, από το 2008. Η πρώτη γενιά του μοντέλου αντικατέστησε το SUV Chevrolet TrailBlazer (που είχε αντικαταστήσει το Chevrolet Blazer) και το minivan Chevrolet Uplander ταυτόχρονα. Η δεύτερη γενιά του Traverse κυκλοφόρησε για πρώτη φορά τον Ιούλιο του 2017, ως μοντέλο της σεζόν του 2018.

Με την αναβίωση του ονόματος Chevrolet Blazer, που πρωτοπαρουσιάστηκε στις ΗΠΑ τον Ιανουάριο του 2019 για την ίδια σεζόν, το Traverse ταξινομήθηκε επίσημα σε ανώτερη κατηγορία μεγέθους από το Blazer, στα πλαίσια των σχεδίων της Chevrolet να επεκτείνει περαιτέρω την παλέτα των SUV της.
Χεμσίν

Χεμσίν , (Τουρκική γλώσσα ; Hemşinli) , (Αρμενική γλώσσα ; Համշինի) ονομάζεται μια φυλή που ζει γύρω από την, Ανατολική Μαύρη Θάλασσα με καταγωγή από την περιοχή της Ριζούντας και του Αρτβίν. Οι Χεμσίν ήταν στο παρελθόν Αρμένιοι όταν όμως ασπάστηκαν το Σουνιτικό Ισλάμ δεδομένου ότι οι Αρμένιοι είναι εθνοθρησκευτικος λαός και δεν μπορούσαν να ανήκουν έτσι σε αυτόν μιας και απέρριψαν τον χριστιανισμό δημιούργησαν δική τους εθνοθρησκευτική ομάδα που ονομάστηκαν Χεμσίν. Οι Αρμένιοι μέχρι σήμερα έχουν κακές σχέσεις με τους Χεμσίν.
Λουί-Κλωντ Ντακέν

O Λουί-Κλωντ Ντακέν (γαλλ. "Louis-Claude Daquin" ή "d'Acquien", Παρίσι, 4 Ιουλίου 1694 – Παρίσι, 15 Ιουνίου 1772) ήταν Γάλλος συνθέτης, τσεμπαλίστας και οργανίστας.
Ίμα Σουμάκ

Η Ίμα Σουμάκ ("Yma Sumac", 13 Σεπτεμβρίου 1922 - 1 Νοεμβρίου 2008) ήταν Περουβιανή κολορατούρα σοπράνο. Στη δεκαετία του 1950 αποτέλεσε μία από τις κυριότερες ερμηνεύτριες εξωτικής μουσικής (είδος τζαζ με στοιχεία λατινοαμερικάνικης και πολυνησιακής μουσικής). Σημείωσε παγκόσμια επιτυχία, κυρίως λόγω του ακραίου φωνητικού εύρους της, που ξεπερνούσε τις τέσσερις οκτάβες (Σι 2 - Ντο# 7), καλύπτοντας μια έκταση από το φωνητικό φάσμα ενός βαρύτονου έως και αρκετά πάνω απ' αυτό μιας συνηθισμένης σοπράνο.
She's Out of My Life

Το She's Out of My Life είναι γραμμένο από τον Τομ Μπάχλερ. Παρόλο που κυκλοφόρησαν φήμες ότι ο Μπάχλερ το έγραψε για την Κάρεν Κάρπεντερ, ο Μάχλερ δήλωσε, «Η αλήθεια είναι ότι είχα γράψει το τραγούδι πριν τον έρωτα με την Κάρεν. Το τραγούδι γράφτηκε για τη Ρόντα Ριβέρα ... η Ρόντα και εγώ ήμασταν μαζί για 2 χρόνια, και μετά χωρίσαμε και άρχισα να βγαίνω με την Κάρεν». Το τραγούδι ηχογραφήθηκε από αρκετούς καλλιτέχνες: Μάικλ Τζάκσον, Πάττι ΛαΜπέλ, Ginuwine, 98°, Τζων Λι, Μπάρμπαρα Μάντρελ, Νίνα, Γουίλ Νέλσον, Τσος Γκρόμπαν και Κάρελ Γκοτ. Το τραγούδι έγινε χρυσό στις ΗΠΑ.

Το τραγούδι έγινε γνωστό ως το τέταρτο single από το άλμπουμ του Μάικλ Τζάκσον, "Off the Wall", το 1979. Ήταν η πρώτη φορά που solo καλλιτέχνης είχε 4 top ten hits από ένα άλμπουμ. Σε αντίθεση με τα προηγούμενα singles (με μουσική funk/disco), το "She's Out of My Life" ήταν αισθηματική μπαλάντα. Τα φωνητικά του Τζάκσον θεωρήθηκαν από τους κριτικούς ως από τα καλύτερα του.
Τήμνος

Η Τήμνος ήταν μικρή ελληνική πόλη-κράτος, κοντά στα παράλια της Αιολίδος. Βρισκόταν κοντά στον ποταμό Έρμο και κτισμένη σε υψόμετρο, από όπου έβλεπε κανείς τα εδάφη της Σμύρνης, της Φώκαιας και της Κύμης. Το όνομα επιβίωσε ως έδρα ρωμαιοκαθολικού επισκόπου. 

Στα χρόνια του αυτοκράτορα Αυγούστου, η Τήμνος έπνεε τα λοίσθια. Επί Τιβερίου καταστράφηκε από σεισμό και στην εποχή του Πλινίου του Πρεσβυτέρου δεν κατοικείτο πλέον. Αργότερα ξανακτίστηκε. Όταν η Τήμνος ήταν δυνάμει επισκοπή, ο επίσκοπός της ήταν βοηθός επίσκοπος της Εφέσου. 

Η γύρω περιοχή ονομαζόταν κοιλάδα του Μαινομένου, όνομα που αποδίδεται στην καταστροφική δράση του ποταμού Έρμου. Από την ονομασία αυτή προήλθε και η ελληνική Μαινεμένη. Πρόσφυγες από την ελληνική πόλη ήλθαν στη Θεσσαλονίκη το 1922 μετά την Μικρασιατική καταστροφή και ίδρυσαν τη Νέα Μενεμένη στα δυτικά της.
Eat Pray Love

Eat Pray Love είναι αμερικανική αισθηματική δραματική κομεντί παραγωγής 2010. Είναι βασισμένη στο ομότιτλο αυτοβιογραφικό βιβλίο της Ελίζαμπεθ Γκίλμπερτ και πρωταγωνιστεί η Τζούλια Ρόμπερτς.

Η ταινία κυκλοφόρησε στις 13 Αυγούστου 2010 στις ΗΠΑ και στις 7 Οκτωβρίου 2010 στην Ελλάδα.
Ιωδιούχος υφυδράργυρος

Ο Ιωδιούχος υφυδράργυρος ή αλλιώς Ιωδιούχος(Ι) Υδράργυρος είναι μία χημική ένωση του ιωδίου και του υδράργυρου. Ο χημικός τύπος τους είναι Hg2I2. Είναι φωτοευαίσθητο υλικό και αποσυντίθεται εύκολα με υδράργυρο και με Διιωδιούχο υδράργυρο (HgI2).
Don't Stop 'Til You Get Enough

Το Don't Stop 'Til You Get Enough είναι single του Αμερικανού καλλιτέχνη Μάικλ Τζάκσον. Κυκλοφόρησε από την Epic Records στις 28 Ιουλίου 1979, ως το πρώτο single από το πέμπτο άλμπουμ του Τζάκσον, "Off the Wall". Το τραγούδι γράφτηκε από τον Τζάκσον και ήταν το πρώτο solo κομμάτι στο οποίο ο Τζάκσον είχε δημιουργικό έλεγχο. Ο Τζάκσον είπε ότι οι στίχοι του τραγουδιού δεν αναφέρονται στο σεξ, αλλά στο πως μπορεί να θέλουν να είναι οι άνθρωποι. Το τραγούδι έγινε πλατινένιο στις ΗΠΑ και στη Νέα Ζηλανδία, αργυρό στο Ηνωμένο Βασίλειο και χρυσό στην Αυστραλία.

Το "Don't Stop 'Til You Get Enough" ήταν το πρώτο single που έφθασε στην 1η θέση στο Hot 100 σε 7 χρόνια, και το πρώτο #1 τραγούδι του Τζάκσον στο Soul Singles Chart. Το τραγούδι έφθασε στο top ten σε διάφορα παγκόσμια τσαρτ. Έγινε χρυσό σε αρκετές χώρες, καθώς και πλατινένιο.

To "Don't Stop 'Til You Get Enough" έλαβε γενικά θετικές απόψεις από τους μουσικούς κριτικούς. Τον Οκτώβριο του 1979, κυκλοφόρησε το μουσικό βίντεο του κομματιού. Το βίντεο δείχνει τον Τζάκσον να χορεύει, ενώ πίσω του, το σκηνικό αλλάζει συνεχώς χρώματα. Το τραγούδι έδωσε στον Τζάκσον το πρώτο του solo Γκράμι και American Music Award. Το "Don't Stop 'til You Get Enough" θεωρείται το πρώτο τραγούδι που δείχνει τις ικανότητες του Τζάκσον, ως τραγουδιστή και στιχουργού. Από την κυκλοφορία του τραγουδιού, επανεκτελέστηκε από πολλούς μουσικούς.
League of Legends

Το League of Legends (συντομογραφία: "LoL") είναι παιχνίδι MOBA (Multiplayer Online Battle Arena) που αναπτύχθηκε και δημοσιεύθηκε από την εταιρεία Riot Games. Η πρώτη κυκλοφορία ανακοινώθηκε στις 8 Οκτωβρίου 2008, και κυκλοφόρησε επίσημα στις 27 Οκτωβρίου 2009. Το παιχνίδι είναι Free to Play, που σημαίνει ελεύθερα μπορεί κάποιος να παίξει αρκεί να έχει το παιχνίδι αυτό εγκατεστημένο στον υπολογιστή του. Ωστόσο, υπάρχουν οι ανάλογες επιλογές στον παίκτη να αγοράσει κάποιους ήρωες ή κάποιες αμφιέσεις χρησιμοποιώντας μικρο-συναλλαγές για διάφορους ήρωες που δίνουν μια διαφορετική όψη στον χαρακτήρα. Στο παιχνίδι τον Νοέμβριο του 2011 ήταν εγγεγραμμένοι περισσότεροι από 32 εκατομμύρια παίκτες σε όλο τον κόσμο. Είναι διαθέσιμο σε διαφορετικές γλώσσες, ανάμεσα σε αυτές και τα Ελληνικά από τα τέλη Ιουνίου 2012. Επίσης από το Μάρτιο του 2013 είναι διαθέσιμο και για to Mac OS X.
Ξανθιώτικο Καρναβάλι

Το Ξανθιώτικο Καρναβάλι - Θρακικές Λαογραφικές Εορτές (ή Καρναβάλι Ξάνθης) είναι ο θεσμός με τη μεγαλύτερη διάρκεια ζωής στην πόλη της Ξάνθης. Ξεκίνησε το 1966 και έχοντας διαγράψει μια πορεία ετών, έφθασε έως τις μέρες μας περνώντας ποικίλες φάσεις εξέλιξης και μετάλλαξης.

Η Ξάνθη διοργανώνει το μεγαλύτερο Καρναβάλι της Βόρειας Ελλάδας και το δεύτερο μεγαλύτερο σε όλη την Ελλάδα, μετά το Καρναβάλι της Πάτρας. Αποτελεί ένα από τα πλέον φημισμένα στην Ελλάδα και στα Βαλκάνια. Κάθε χρόνο στην περίοδο του τριωδίου διοργανώνονται δεκάδες εκδηλώσεις για μικρούς και μεγάλους. Το Ξανθιώτικο Καρναβάλι έχει να επιδείξει μια σειρά εκδηλώσεων γύρω από τη μουσική, το χορό και το θέατρο, εκθέσεις με εικαστικό ή άλλο περιεχόμενο, διαλέξεις, παρουσιάσεις βιβλίων και προβολές ταινιών καθώς και πολλές επιλογές για ψυχαγωγία, ξεφάντωμα και γλέντι. Στη διάρκεια των τριών αυτών εβδομάδων των καρναβαλικών εκδηλώσεων στην πόλη της Ξάνθης συρρέουν σπουδαίοι καλλιτέχνες για συναυλίες.

Η φήμη του Ξανθιώτικου Καρναβαλιού έχει περάσει τα τελευταία χρόνια τα σύνορα της Ελλάδας και έχει γίνει ιδιαίτερα γνωστό και αγαπητό στις γειτονικές χώρες των Βαλκανίων. Επισκέπτες από την Βουλγαρία, την Τουρκία και τη Ρουμανία, έρχονται κάθε χρόνο για να δουν από κοντά το Καρναβάλι ενώ πολλοί είναι αυτοί που συμμετέχουν στην παρέλαση.
Βίλχελμ Βάττενμπαχ

Ο Βίλχελμ Βάττενμπαχ ("Wilhelm Wattenbach", 22 Σεπτεμβρίου 1819 – 20 Σεπτεμβρίου 1897) ήταν Γερμανός ιστορικός.
Πανεπιστήμιο της Ουψάλα

μικρογραφία|Το λογότυποτου Πανεπιστημίου
Το Πανεπιστήμιο της Ουψάλα () είναι πανεπιστήμιο στην πόλη Ουψάλα της Σουηδίας, το αρχαιότερο όχι μόνο στη χώρα αλλά και σε ολόκληρη τη Σκανδιναβία, αφού ιδρύθηκε το έτος 1477.

Η σημασία του Πανεπιστημίου της Ουψάλα αυξήθηκε με την άνοδο της Σουηδίας σε μεγάλη δύναμη στα τέλη του 16ου αιώνα, οπότε το ίδρυμα απέκτησε μια σχετική οικονομική σταθερότητα με τη μεγάλη δωρεά του βασιλιά Γουσταύου Αδόλφου στις αρχές του 17ου αιώνα. Η Ουψάλα κατέχει επίσης μία σημαντική ιστορικά θέση στη σουηδική εθνική ταυτότητα και πολιτισμό: στην ιστοριογραφία, τη λογοτεχνία, την πολιτική και τη μουσική. Πολλές πλευρές της σουηδικής ακαδημαϊκής κουλτούρας γενικότερα, όπως το λευκό καπέλο για τους φοιτητές, καθιερώθηκαν στην Ουψάλα.

Το Πανεπιστήμιο της Ουψάλα ανήκει στην Ομάδα της Κόιμπρα, μία ομάδα ευρωπαϊκών πανεπιστημίων. Το πανεπιστήμιο έχει εννέα Σχολές που κατατάσσονται σε τρεις «θεματικές ενότητες». Σήμερα (2010) έχει συνολικά περί τους 20.000 φοιτητές και επιπλέον περί τους 2000 υποψήφιους διδάκτορες. Το διδακτικό προσωπικό του ανέρχεται σε 4000 (μερικής και πλήρους απασχολήσεως), ενώ όλοι οι εργαζόμενοι σε αυτό δεν υπερβαίνουν τους 6000. Από τα ετήσια έσοδά του (περ. 4,3 δις σουηδικές κορώνες ή 507 εκατομμύρια ευρώ) περίπου το 60% δαπανάται στις μεταπτυχιακές σπουδές και την επιστημονική έρευνα.

Αρχιτεκτονικώς το Πανεπιστήμιο της Ουψάλα διατηρεί παραδοσιακά μία ισχυρή παρουσία στην περιοχή γύρω από τον καθεδρικό ναό της πόλης στη δυτική όχθη του ποταμού Φύρις. Παρά την παρουσία κάποιων πιο σύγχρονων πολεοδομικών αναπτύξεων προς την περιφέρεια, το ιστορικό κέντρο της Ουψάλα συνεχίζει να κυριαρχείται από την παρουσία του πανεπιστημίου.
Γιόχαν Σούμπαρτ

Ο Γιόχαν Σούμπαρτ (γερμ. "Johann Heinrich Christian Schubart") (1800 στο Μάρμπουργκ – 1885 στο Κάσσελ) υπήρξε Γερμανός κλασικός φιλόλογος.
Χάινριχ Βίντελσμιτ

Ο Χάινριχ Βίντελσμιτ (γερμ. "Heinrich Windelschmidt") (1884 - 1963) ήταν Γερμανός ζωγράφος και εξπρεσιονιστής αγιογράφος.
Άσσος

Ή Άσσος ήταν αρχαία ελληνική πόλη στην περιοχή της Τρωάδας, η οποία ιδρύθηκε από Αιολείς από τη Μήθυμνα της Λέσβου, τον 10ο αιώνα π.Χ. Ήταν παράλια πόλη που βρισκόταν στις βόρειες ακτές του Αδραμυττηνού κόλπου, ακριβώς απέναντι από τη Λέσβο.
Μπερνάρ ντε Μονφωκόν

Ο Μπερνάρ ντε Μονφωκόν (Bernard de Montfaucon, 16 Ιανουαρίου 1655 - 21 Δεκεμβρίου 1741) ήταν Γάλλος μοναχός του τάγματος του Άγιου Βενεδίκτου και λόγιος που ίδρυσε την επιστήμη της παλαιογραφίας, ενώ συγκαταλέγεται μεταξύ των ιδρυτών της μοντέρνας αρχαιολογίας.
Κόνσταντιν φον Τίσεντορφ

Ο Κόνσταντιν φον Τίσεντορφ ("Lobegott Friedrich Konstantin von Tischendorf", 18 Ιανουαρίου 1815 – 7 Δεκεμβρίου 1874) ήταν Γερμανός θεολόγος της προτεσταντικής εκκλησίας.
Άλδος Μανούτιος

Ο Άλδος Μανούτιος (λατινική γλώσσα: "Aldus Pius Manutius", ιταλική γλώσσα: "Aldo Manuzio", 1452 – 6 Φεβρουαρίου 1515) ήταν Ιταλός ουμανιστής, γνωστός για την εκδοτική του δραστηριότητα στη Βενετία την εποχή της Αναγέννησης. Άριστος γνώστης ελληνικών, ήταν από τους πρώτους που εκτύπωσαν βιβλία με ελληνικούς χαρακτήρες, αξιοποιώντας τα χειρόγραφα της πολύτιμης συλλογής του Βησσαρίωνα του Τραπεζούντιου, που σώζονται σήμερα στη Μαρκιανή Βιβλιοθήκη. Αξιοσημείωτη είναι η συνεισφορά του στην τυπογραφία με την επινόηση των πλάγιων γραμματοσειρών, την καθιέρωση της άνω τελείας στιγμής ("semicolon"), καθώς και τη μαζική παραγωγή δερματόδετων βιβλίων τσέπης σε προσιτές τιμές.
Κυβέρνηση Ιωάννη Μεταξά 1936

Η Κυβέρνηση Ιωάννη Μεταξά 1936 (Απρίλιος 1936 - Ιανουάριος 1941) διορίστηκε από το βασιλιά Γεώργιο (κατά παράβαση της αρχής της δεδηλωμένης), μετά τον αιφνίδιο θάνατο του Κωνσταντίνου Δεμερτζή, και την παρεπόμενη διάλυση της κυβέρνησής του.
Η κυβέρνηση Μεταξά, κατόπιν θυελλώδους κοινοβουλευτικής συνεδρίασης, στις 27 Απριλίου, πήρε ψήφο εμπιστοσύνης από το Σώμα, με 241 "υπέρ", 16 "κατά" και 4 "λευκά". Συγκεκριμένα, την κυβέρνηση στήριξε, εκτός του Κόμματος των Ελευθεροφρόνων, το Μεταρρυθμιστικό Εθνικό Κόμμα και η Γενική Λαϊκή Ριζοσπαστική Ένωσις, το Λαϊκόν Κόμμα (που έδωσε ψήφο ανοχής) και το Φιλελεύθερο (που έδωσε ψήφο με επιφυλάξεις). "Υπέρ" της κυβέρνησης ψήφισαν επίσης ο Γεώργιος Καφαντάρης (αρχηγός και μοναδικός βουλευτής του Προοδευτικού κόμματος) και ο Αλέξανδρος Παπαναστασίου (αρχηγός και μοναδικός βουλευτής του Αγροτικού - Εργατικού κόμματος). Την ψήφο εμπιστοσύνης αρνήθηκαν οι βουλευτές του Παλλαϊκού Μετώπου και ο Γεώργιος Παπανδρέου (αρχηγός και μοναδικός βουλευτής του Δημοκρατικού κόμματος).
Ιερά Μητρόπολις Θηβών και Λεβαδείας

Η Ιερά Μητρόπολις Θηβών και Λεβαδείας είναι μια από τις σαράντα έξι Μητροπόλεις της Παλαιάς Ελλάδας και ογδόντα δύο συνολικά της Εκκλησίας της Ελλάδος.

Η Μητρόπολη καλύπτει έκταση 3.074 τ.χλμ. και περιλαμβάνει τους δήμους Λεβαδέων, Αλιάρτου - Θεσπιέων, Διστόμου - Αράχοβας - Αντίκυρας (εκτός από την Δημοτική Ενότητα Αντίκυρας που ανήκει στην Ιερά Μητρόπολη Φωκίδος), Θηβαίων, Ορχομενού και Τανάγρας, καθώς και την Δημοτική Ενότητα Αυλίδας του Νομού Ευβοίας. Έχει έδρα την Λιβαδειά, πρωτεύουσα του νομού Βοιωτίας, όπου βρίσκεται ο Μητροπολιτικός Ναός των Εισοδίων της Θεοτόκου.

Ο σημερινός Μητροπολίτης είναι ο Σεβασμιώτατος Γεώργιος Α΄, ο οποίος αποτελεί τον εξηκοστό πέμπτο Μητροπολίτη Θηβών και Λεβαδείας από τις 24 Ιουνίου 2008, οπότε εξελέγη από την Ιερά Σύνοδο της Εκκλησίας της Ελλάδος.
Λεωνίδας Μπουρνιάς

Ο Λεωνίδας Μπουρνιάς (1908 ή 1909–1997) ήταν Έλληνας πολιτικός, πρώην υπουργός, βουλευτής και ευρωοβουλευτής.
Φρίντριχ Μπλας

Ο Φρίντριχ Μπλας (γερμ. "Friedrich Wilhelm Blass") (22 Ιανουαρίου 1843 - 5 Μαρτίου 1907) ήταν Γερμανός κλασικός φιλόλογος, γνωστός για τις μελέτες του περί της ρητορικής τέχνης των αρχαίων Ελλήνων.
Άντζελο Μαρία Μπαντίνι

Ο Άντζελο Μαρία Μπαντίνι ("Angelo Maria Bandini", 25 Σεπτεμβρίου 1726 – 10 Αυγούστου 1803) ήταν Ιταλός συγγραφέας και βιβλιοθηκάριος.
Σθενώ

Η Σθενώ, στην ελληνική μυθολογία, ήταν η μεγαλύτερη από τις Γοργόνες. Κόρη του Φόρκυ και της Κητούς, γεννήθηκε στις σπηλιές κάτω από τον Όλυμπο. Αυτή και η αδελφή της η Ευρυάλη ήταν αθάνατες, ενώ η τρίτη αδελφή, η Μέδουσα, ήταν θνητή. Από τις τρεις Γοργόνες, ήταν γνωστό ότι ήταν η πιο ανεξάρτητη και άγρια​​, έχει σκοτώσει περισσότερους άνδρες από ό,τι και οι δύο αδελφές της μαζί. Η Μέδουσα ήταν καταραμένη από την θεά Αθηνά, επειδή ο θεός Ποσειδώνας την βίασε στο ναό της Αθηνάς. Η Αθηνά ήταν οργισμένη, αλλά όχι με τον Ποσειδώνα. Ως ένας ισχυρός αρσενικός θεός, αυτό θα έπρεπε να αναμένεται. Στα μάτια της Αθηνάς, η Μέδουσα άξιζε να τιμωρηθεί. Ως τιμωρία, την μετέτρεψε σε ένα φοβερό τέρας, μαζί και τις αδελφές της που της συμπαραστάθηκαν. Η Σθενώ τείνει να απεικονίζεται ως μία λεπτή γοργόνα με κόκκινα φίδια γύρω από το κεφάλι της αντί για μαλλιά.
Σκαμάνδρεια

Η Σκαμάνδρεια ήταν αρχαία πόλη της Τρωάδας η οποία κατοικήθηκε κατά την κλασσική, ελληνιστική και ρωμαϊκή περίοδο. Βρίσκεται στη θέση Adatepe, στην επαρχία Τσανάκκαλε της Τουρκίας, βορειοδυτικά του χωριού Akköy.

Η Σκαμάνδρεια βρισκόταν στα νοτιοανατολικά της Τροίας, λίγο βορειότερα της Σκαμάνδρου. Το όνομά της το οφείλει στον ποταμό Σκάμανδρο που διέρρεε την Τροία. Η πόλη αναφέρεται από τον ιστορικό Πλίνιο ( 5, 30, 33, § 124). Νομίσματα της περιόδου 350 -300 π.Χ. φέρουν προσωποποίηση της Ίδης και στην άλλη όψη έλατο, κεφαλή αγριόχοιρου και επιγραφή «ΣΚΑ».

Έχει διατυπωθεί η πιθανότητα ο πληθυσμός της αργότερα να μεταφέρθηκε εξ ολοκλήρου, μαζί με πληθυσμούς άλλων γειτονικών οικισμών, στη νέα πόλη Ίλιον που ίδρυσε ο Λυσίμαχος. Κατά άλλη εκδοχή, ίσως συμμετείχε σε συμπολιτεία με επικεφαλής το Ίλιον.
Τζόζια Φόρσχολ

Ο Τζόζια Φόρσχολ (αγγλ. "Josiah Forshall") (29 Μαρτίου 1795 – 18 Δεκεμβρίου 1863) υπήρξε Βρετανός βιβλιοθηκάριος.
Γιορτές Παλιάς Πόλης

Οι Γιορτές Παλιάς Πόλης της Ξάνθης αποτελούν τον δεύτερο μεγαλύτερο θεσμό, μετά το Ξανθιώτικο Καρναβάλι, που πραγματοποιείται στην πόλη της Ξάνθης. Διοργανώθηκαν για πρώτη φορά το 1991 κι έκτοτε λαμβάνουν χώρα κάθε χρόνο την πρώτη εβδομάδα του Σεπτεμβρίου. Το όνομά τους το έλαβαν από τον παραδοσιακό διατηρητέο οικισμό της Ξάνθης, τη λεγόμενη «Παλιά Πόλη» στα πλακώστρωτα δρομάκια και τις γειτονιές της οποίας οι πολιτιστικοί σύλλογοι εγκαθίστανται και διοργανώνουν γλέντια με ζωντανή μουσική,φαγητό και ποτό.